EkBass/fiwiki-20250220-pages-articles huggingface dataset:
Scream (televisiosarja)

Scream on yhdysvaltalainen kauhusarja, jonka ovat luoneet Kevin Williamson ja Wes Craven. Sarjaa alettiin esittää MTV-kanavalla 30. kesäkuuta 2015. Suomessa ja useissa muissa maissa sarja on nähtävillä myös Netflixissä. Scream on samannimisen elokuvasarjan televisioon tehty uusintaversio. ==Tuotanto== Scream -kauhuelokuviin perustuvaa tv-sarjaa alettiin suunnitella vuonna 2012. Pilottijakson ohjaajana puhuttiin olevan Wes Craven, alkuperäisten Scream -elokuvien ohjaaja. Cravenista tulikin yksi sarjan vastaavista tuottajista. Sarjaa oli tarkoitus alkaa esittää jo vuonna 2014, mutta tv- ensi-ilta siirtyi kesään 2015. Sarja on kuvattu Louisianassa. Sarjan ensimmäinen traileri esitettiin vuoden 2015 MTV Movie Awardseissa.http://deadline.com/2015/04/mtv- scream-tv-show-first-trailer-mtv-movie-awards-1201408741/ Sarjan pääroolia tarjottiin aluksi Bella Thornelle, mutta tämä kieltäytyi tarjouksesta koska suosi pienempää roolia. Thorne esiintyy sarjassa Drew Barrymoren kuuluisan Scream-elokuvakohtauksen uusintaversiossa.Bella Thorne Reveals She Was Offered Lead On 'Scream': Why She Turned It Down Hollywood Life. Viitattu 3.5.2016 ==Rooleissa== ==Juoni== George Washington -lukiossa leviää nettikiusaamistapaus, ja videon salaa kuvannut tyttö murhataan raa'asti. Tapaus tuo esille 20 vuotta vanhan murhien sarjan, jonka tekijä ammuttiin läheiseen Wren-järveen. Tarinan keskiössä on ryhmä haavoittuvaisia teinejä, jotka joutuvat sadistisen sarjamurhaajan uhan alle. Emma Duval saa tekijältä pelottavia puheluita, jotka vihjaavat perhesalaisuuksista. Myös Emman poikaystävällä ja tämän parhaalla kaverilla on likainen salaisuus, ystävättärellä taas on salasuhde opettajaan. Entinen paras ystäväkin salailee jotain ja sarjamurhista intoileva nörttikaveri luo villejä teorioita silpojan henkilöllisyydestä. Murhien sarja tuntuu jatkuvan, eikä pienessä Lakewoodin kaupungissa ole enää kukaan turvassa. == Jaksot == ===Ensimmäinen tuotantokausi === |} === Toinen tuotantokausi === |} ==Lähteet== Luokka:2010-luvun yhdysvaltalaiset kauhusarjat Luokka:2010-luvun yhdysvaltalaiset nuortendraamasarjat Luokka:MTV:n televisio-ohjelmat Luokka:Televisiosarjat kuvitteellisista sarjamurhaajista
FK Sileks

FK Sileks () on jalkapalloseura Kratovon kaupungista. Se pelaa Pohjois- Makedonian korkemmailla sarjatasolla Makedonian 1. liigassa. Sileks voitti 1990-luvulla mestaruuden kolmesti peräkkäin vuosina 1995–1998. Makedonian cupin seura on voittanut 1994 ja 1997, sekä ennen itsenäistymistä 1989 ja 1990. ==Lähteet== s Luokka:Vuonna 1965 perustetut urheiluseurat
Juutinen

Juutinen on suomalainen sukunimi, joka on muun muassa seuraavilla henkilöillä: * Janne Juutinen (s. 1994), jääkiekkoilija * Jari Juutinen (s. 1959), teatteriohjaaja ja näytelmäkirjailija * Paavo Juutinen (vuoteen 1936 Judin, 1920–2000), metsätieteilijä ja metsäeläintieteen professori * Petri Juutinen, matematiikan professori * Sylvia Juutinen (s. 1939), kirjailija * Taneli Juutinen (s. 1994), keihäänheittäjä.
EDHEC Business School

EDHEC Business School on eurooppalainen kauppakorkeakoulu, joka toimii Pariisissa, Lontoossa, Lillessä, Nizzassa, ja Singaporessa. EDHEC perustettiin Ranskassa vuonna 1906.Business school: l'Edhec monte en grade Vuonna 2015 EDHEC oli kahdeskymmenesviides Financial Timesin Euroopan kauppakorkeakoulujen rankinglistalla.European Business School Rankings 2015 EDHEC MBA ohjelma löytyy globaalin vertailun sijalta 84.Global MBA Ranking 2016 EDHEC on kansainvälinen kolmoisakkreditointi (AMBA, EQUIS ja AACSB).Triple accredited business schools (AACSB, AMBA, EQUIS) Koulun merkittäviin alumneihin lukeutuvat muun muassa Delphine Arnault (Deputy CEO Louis Vuitton) ja Jean- Jacques Goldman (ranskalainen laulaja-lauluntekijä ja tuottaja). == Lähteet == == Aiheesta muualla == *Viralliset verkkosivut Luokka:Ranskan yliopistot ja korkeakoulut Luokka:Lille
Dušan Borković

thumb|210px|Dušan Borković vuonna 2014 Dušan Borković (; s. 16. syyskuuta 1984 Pančevo, Serbian ST) on serbialainen kilpa-autoilija. Borković aloitti uransa kartingissa vuonna 1994. Hän voitti Jugoslavian kartingmestaruuden kuudesti peräkkäin vuosina 1995–2000. Vuonna 2002 Borković siirtyi koppiautoihin, ja ajoi kuuden vuoden ajan Serbian kansallista mestaruussarjaa. Vuosina 2010–2012 Borković kilpaili ylämäkiajossa sekä kotimaassaan että European Hill Climb Championship -sarjassa. Voitettuaan Euroopan-mestaruuden kaudella 2012, hän siirtyi seuraavaksi kaudeksi takaisin rata-autoiluun ja ETCC-sarjaan. Kaudella 2014 Borkovićista tuli ensimmäinen serbialainen kuljettaja WTCC-sarjassa. Hän ajoi Campos Racing -tallin Chevrolet Cruzella.Campos Racing to run Chevrolet and SEAT Motorsport.com. Viitattu 3.5.2016. Borković ylsi Japanin osakilpailun toisessa lähdössä Suzukassa toiseksi, saavuttaen uransa ensimmäisen WTCC- palkintokorokesijoituksen. Borkovićin oli tarkoitus osallistua sarjaan myös kaudella 2015, mutta vetäytyi ensimmäisen kilpailuviikonlipun jälkeen. Hän palasi takaisin ETCC-sarjaan, ja voitti lopulta viisi lähtöä sekä luokkansa mestaruuden. Kaudella 2016 Borković kilpailee TCR International Seriesissä.https://www.driverdb.com/drivers/dusan-borcovic/ Viitattu 3.5.2016. ==Lähteet== Luokka:Serbialaiset autourheilijat Luokka:Vuonna 1984 syntyneet Luokka:World Touring Car Championship -kuljettajat Luokka:Elävät henkilöt
Piotrków Trybunalski

Piotrków Trybunalski on kaupunki Łódźin voivodikunnassa Puolassa. Kaupungin asukasluku oli vuoden 2019 arvion mukaan 73 090. Ikean suuri jakelukeskus sijaitsee kaupungin lähistöllä. Piotrków Trybunalski oli vuosina 1975–1998 Piotrkówin voivodikunnan hallinnollinen keskus. == Lähteet == == Aiheesta muualla == Luokka:Łódźin voivodikunnan kaupungit Luokka:Łódźin piirikunnat
FK Borac Banja Luka

Fudbalski klub Borac Banja Luka () on bosniahertsegovinalainen jalkapalloseura Banja Lukan kaupungista. Se pelaa maansa korkeimmalla sarjatasolla Bosnia ja Hertsegovinan Valioliigassa. Borac on voittanut mestaruuden kahdesti kausina 2010/11 ja 2020/21. Bosnia ja Hertsegovinan cupin se on voittanut myös kerran vuonna 2010, ja ennen maan itsenäistymistä Jugoslavian cupin vuonna 1988. Jugoslavian sarjajärjestelmässä Borac pelasi vuoteen 1995 saakka ja sen jälkeen vuoteen 2002 asti Serbitasavallan pääsarjassa kunnes liittyi Bosnia ja Hertsegovinan sarjoihin. Borac Banja Luka on selviytynyt useampana vuonna Euroopan sisäisiin turnauksiin. Mestarien liigassa se on esiintynyt kerran. Tämä tapahtui kaudella 2011–2012, jolloin seura hävisi toisella karsintakierroksella israelilaiselle Maccabi Haifalle yhteismaalein 7–4. ==Lähteet== Luokka:Bosniahertsegovinalaiset jalkapalloseurat Luokka:Vuonna 1926 perustetut urheiluseurat Luokka:Serbitasavalta
Isoluoto

Isoluoto tarkoittaa jotakin seuraavista: == Saari == *Isoluoto, saari Kokemäellä Kokemäenjoessa *Isoluoto, saari Salon Särkisalossa
Nikola Jokić

Nikola Jokić (s. 19. helmikuuta 1995 Sombor, Jugoslavian liittotasavalta) on serbialainen koripalloilija, pelipaikaltaan sentteri. Hän edustaa NBA-liigassa pelaavaa Denver Nuggetsia. Jokić valittiin Adrianmeren liigan arvokkaimmaksi pelaajaksi kaudella 2014–2015. Kauden jälkeen hän allekirjoitti neljän vuoden sopimuksen hänet toisella kierroksella vuonna 2014 varanneen Denver Nuggetsin kanssa. Tulokaskaudellaan Jokić pelasi yhteensä 80 runkosarjaottelua, joissa hän oli aloitusviisikossa 55 kertaa. Kaudella 2016–2017 hän pelasi 73 ottelua, joista aloituskentällisessä 59 kertaa. Kaudella 2017–2018 hän pelasi 75 ottelua ja oli aloituksessa 73 ottelussa. Kaudella 2018–2019 hän pelasi 80 runkosarjaottelua ja 14 pudotuspeliä ja oli niissä kaikissa aloituskentällisessä. Tuon kauden runkosarjassa hän teki ottelua kohden 20,1 pistettä, otti 10,8 levypalloa ja antoi 7,3 syöttöä, ja koko liigan ottelukohtaisissa tilastoissa hän oli syötöissä yhdeksäs ja levypalloissa yhdestoista. Pudotuspeleissä hän teki ottelua kohden 25,1 pistettä, otti 13,0 levypalloa ja antoi 8,4 syöttöä. Jokić voitti kausilla 2020–2021, 2021–2022 ja 2023–2024 NBA-runkosarjan arvokkaimman pelaajan palkinnon.https://www.nba.com/news/nikola- jokic-2023-24-kia-mvp Kaudella 2022–2023 Jokić voitti Denver Nuggetsissa seurahistorian ensimmäisen NBA-mestaruuden, läntisen konferenssin pudotuspelien arvokkain pelaajahttps://www.denverpost.com/2023/05/22/nikola- jokic-western-conference-finals-mvp-nuggets-lakers/-, ja NBA:n finaalien arvokkain pelaaja -palkinnot.https://www.espn.com/nba/story/_/id/37844421/nuggets-star-nikola- jokic-named-nba-finals-mvp Jokić edusti Serbiaa jo nuorisomaajoukkueissa. Hän oli voittamassa hopeaa alle 19-vuotiaiden MM-kilpailuissa 2013. Serbian maajoukkueessa Jokić oli johdattamassa maan Rion olympialaisiin, kun hänet valittiin karsintaturnauksen arvokkaimmaksi pelaajaksi. Olympialaisissa Serbia voitti hopeaa. Jokić edusti maataan MM-kilpailuissa 2019. Siellä Serbia sijoittui viidenneksi. Jokić piti tauon maajoukkue-edustuksista, kun Serbia ei onnistunut pääsemääm mukaan Tokion olympialaisiin. Hän ei myöskään pelannut MM-kilpailuissa 2023, koska ei ollut fyysisesti eikä henkisesti kunnossa Denvert Nuggetsin NBA-mestaruuden jäljiltä. Jokić oli taas mukana, kun Serbia voitti pronssia Pariisin olympialaisista 2024. Hän teki pronssiottelussa olympiahistorian viidennen tripla-tuplan, kun Serbia kaatoi Saksan 93–83. == Lähteet == == Aiheesta muualla == * Strozyk, Matias: Serbialainen syöttökone kauhistutti elintavoillaan, mutta hurmasi peliälyllään – kolme litraa limsaa päivässä juonut on nyt maailman parhaita koripallotähtiä YLE Urheilu 31.8.2019 Luokka:Serbialaiset koripalloilijat Luokka:Serbialaiset olympiamitalistit Luokka:Vuonna 1995 syntyneet Luokka:Elävät henkilöt
Pero Antić

Pero Antić (; s. 29. heinäkuuta 1982 Skopje, Makedonian ST) on pohjoismakedonialainen koripalloilija, pelipaikaltaan iso laitahyökkääjä tai sentteri. Hän edustaa Turkin pääsarjassa pelaavaa Fenerbahçea. Antić on NBA- historian ensimmäinen pohjoismakedonialainen pelaaja. Hän pelasi Atlanta Hawksissa kahden kauden ajan 2013–2015. == Ammattilaisura == Antićin ammattilaisura alkoi vuonna 1999 kotimaansa pääsarjan KK Rabotničkissa. Sieltä hän siirtyi vuonna 2001 AEK Ateenaan, ja edusti vuoteen 2013 mennessä useita Euroopan huippuseuroja. Antić allekirjoitti heinäkuussa 2013 kaksivuotisen sopimuksen NBA-seura Atlanta Hawksin kanssa. Hän pelasi kahden kauden aikana yhteensä 113 runkosarjaottelua ja lisäksi 22 pudotuspeliottelua. Antićista tuli samalla myös ensimmäinen pohjoismakedonialainen NBA-pelaaja. Kesäkuussa 2015 Antić teki 2+1-vuotisen sopimuksen turkkilaisen Fenerbahçen kanssa. Huhtikuussa 2015 Antić ja Thabo Sefolosha pidätettiin hetkeksi manhattanilaisen yökerhon ulkopuolella, missä Chris Copelandia oli puukotettu aiemmin. Heitä syytettiin muun muassa kieltäytymisestä poistua rikospaikalta. Antićiin kohdistuneista syytteistä luovuttiin myöhemmin, ja tämä haki jopa 25 miljoonan dollarin vahingonkorvauksia.http://espn.go.com/nba/story/_/id/15145879/atlanta-hawks- forward-thabo-sefolosha-files-suit-ny-police-officers-city === Maajoukkueura === Antić oli Pohjois-Makedonian avainpelaajia sekä kapteeni vuoden 2011 EM- kilpailuissa, joissa maa sijoittui sensaatiomaisesti neljänneksi. Antić toimi kapteenina myös vuoden 2013 EM-kilpailuissa, joissa Pohjois-Makedonian taival päättyi alkulohkoon. Antić ilmoitti kisojen jälkeen lopettavansa maajoukkueuransa. == Saavutukset == * Kaksinkertainen Euroliigan mestari (Olympiakos, 2012–2013) * Kaksinkertainen Kreikan liigan mestari (AEK, 2002; Olympiakos, 2012) * Kaksinkertainen Bulgarian liigan mestari (PBC Lukoil Academic, 2008 ja 2010) * Bulgarian liigan arvokkain pelaaja 2008 == Lähteet == Luokka:Elävät henkilöt Luokka:Pohjoismakedonialaiset koripalloilijat Luokka:Vuonna 1982 syntyneet
Sulfeeni

Sulfeeni (CH2SO2) eli tioformaldehydi-S,S-dioksidi on orgaaninen yhdiste ja yksinkertaisin niin kutsutuista sulfeeneista. Yhdiste esiintyy reaktiivisena välivaiheena eräissä kemiallisissa reaktioissa ==Ominaisuudet ja valmistus== Sulfeeni itsessään on hyvin reaktiivinen ja huoneenlämpötilassa epästabiili yhdiste. Se muun muassa muodostaa sulfonaattiestereitä reagoidessaan alkoholien kanssa. Sulfeeni on hyvin elektrofiilinen ja nukleofiilit kuten alkoholien hydroksyyliryhmän happi reagoi elektrofiilisen rikin kanssa additioreaktiolla. Tässä reaktiossa muodostuu karbanioni, joka vastaanottaa hapelta protonin ja muodostaa sulfonaattiesterin.Michael J. Taschner: Sulfene, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 3.5.2016 Sulfeeni reagoi myös useilla sykloadditiorektioilla esimerkiksi 1,3-dipolaarisella sykloadditiolla. Sulfeenia muodostuu kuumennettaessa metaanisulfonyylikloridia emäksen kuten trietyyliamiinin läsnä ollessa. Toinen tapa on cesiumfluoridin ja 1-(trimetyylisilyyli)metaanisulfonyylikloridin välinen reaktio. ==Lähteet== Luokka:Orgaaniset rikkiyhdisteet
Aleksander Knavs

Aleksander Knavs (s. 5. joulukuuta 1975 Maribor, Slovenian ST, Jugoslavian SLT) on slovenialainen jalkapalloilija. Pelipaikaltaan hän oli keskuspuolustaja.Aleksander Knavs National Football Teams -sivustolla Knavs aloitti uransa miesten tasolla Olimpijassa kaudella 1993–1994. Hän voitti seurassa Slovenian-mestaruuden kausina 1993–1994 ja 1994–1995 sekä Slovenian cupin kaudella 1995–1996. Knavs edusti seuraa yhteensä 69 pääsarjaottelussa, kunnes siirtyi Itävallan Bundesliigassa pelanneeseen Tirol Innsbruckiin kesällä 1997. Hän pelasi seurassa neljä kautta ja 123 liigaottelua voittaen mestaruuden kausina 1999–2000 sekä 2000–2001. Tämän jälkeen Knavs siirtyi neljäksi kaudeksi Saksan Bundesliigaan, jossa hän edusti ensin 1. FC Kaiserslauternia kolmen kauden ajan 2001–2004 ja sitten VfL Bochumia kauden 2004–2005. Knavs pelasi 1. FC Kaiserslauternissa 64 ja VfL Bochumissa 26 liigaottelua. Ammattilaisuransa Knavs päätti itävaltalaisessa Red Bull Salzburgissa, jossa hän pelasi 28 Bundesliiga-ottelua kaudella 2005–2006 ja kaksi liigaottelua kaudella 2007–2008. Mestaruuskaudella 2006–2007 Knavs ei pelannut ainuttakaan sarjaottelua. Slovenian maajoukkueessa Knavs pelasi vuosina 1998–2006 yhteensä 65 A-maaottelua ja teki niissä kolme maalia. EM- kilpailuissa 2000 hän pelasi yhdessä ottelussa avauskokoonpanossa ja pääsi yhdessä vaihtopelaajana kentälle. MM-kilpailuissa 2002 hän pelasi avauskokoonpanossa kahdessa ottelussa. == Lähteet == Luokka:Slovenialaiset jalkapalloilijat Luokka:Vuonna 1975 syntyneet Luokka:Elävät henkilöt
Aggressiivinen ilmanäytteenotto

Aggressiivinen ilmanäytteenotto on näytteenottotapa, jossa pinnoille laskeutuneita pienhiukkasia nostetaan uudelleen ilmaan näytteenottotapahtumaa varten. Menetelmässä voidaan nostaa hiukkaset esimerkiksi lehtipuhaltimella ja pitämään ilmassa hitailla tuulettimilla. Yhdysvaltain ympäristönsuojeluvirasto on suositellut aggressiivista ilmanäytteenottoa vuodesta 1985 asbestitöiden laadunvarmistuksessa. Aggressiivista ilmanäytteenottoa on myös käytetty pernaruttokirjeiden yhteydessä vuodesta 2001. Menetelmällä on haluttu seurata jälkien siivouksen onnistumista. Aggressiiviseen menetelmään siirryttiin sen jälkeen, kun huomattiin että pernaruttobakteerin (Bacillus anthracis) itiöillä oli taipumus siirtyä laskeutumisensa jälkeen takaisin ilmaan erilaisilta pinnoilta. Tarkat kontaminoitumisen mittarit ovat tärkeitä, jotta tilankäyttöön liittyviä riskejä voidaan arvioida luotettavasti otettaessa saastuneita tiloja uudelleen käyttöön. Olemassa olevat pintanäytteenottomenetelmät eivät sovellu kaikkiin tilanteisiin ja käytössä olevien menetelmien toimivuus vaihtelee. Ilmassa olevia pitoisuuksia ei voida päätellä pintanäytteiden avulla. Pintanäytteistä poiketen aggressiivinen näytteenottomenetelmä mittaa paremmin altistumisriskiä hengityksen kautta. ==Lähteet== Luokka:Sisäympäristön toksikologia Luokka:Ympäristönäytteenotto
Aviogenex

Aviogenex (Serbian kyrillinen kirjaimisto: Авиогенекс; IATA: JJ, ICAO: AGX) oli serbialainen tilauslentoyhtiö. Sen solmukohta oli Belgradin Nikola Teslan lentoasema. Ennen Jugoslavian hajoamista se oli maan suurin tilauslentoyhtiö. 1980-luvun lopussa se kuljetti yli puoli miljoonaa matkustajaa vuodessa. == Historia == Aviogenex perustettiin 21. toukokuuta 1968. Se lensi ensimmäisen lentonsa 30. huhtikuuta 1969 Belgradista Düsseldorfiin Tupolev Tu-134 -koneella. Vuonna 1990 yhtiö kuljetti 633 932 matkustajaa 10 lentokoneella (5 Boeing 737-200, 5 Boeing 727), joille kertyi 17 000 lentotuntia. Vuodesta 1991 eteenpäin Aviogenex keskittyi leasing-toimintaan. Se aloitti uudelleen lennot omalla nimellään vuonna 2010 käyttäen Boeing 737-200Adv -konetta. Helmikuussa 2015 ilmoitettiin, että Aviogenex lopettaa toimintansa ja likvidoidaan, koska yhtiölle ei löytynyt sijoittajia. Yhtiön ainoa Boeing 737-200Adv huutokaupattiin toukokuussa, ja yhtiön toiminta loppui. == Laivasto == Toiminnan loppuvuosina Aviogenexillä oli laivastossaan vain yksi lentokone, Boeing 737-200Adv. Toimintansa aikana Aviogenex käytti seuraavia koneita: * 5 Boeing 727 * 7 Boeing 737-200 * 12 Tupolev Tu-134 == Onnettomuudet == Päivämäärä Paikka Konetyyppi Rekisteri Lennon nro Uhrit/ Koneessa olleet Koneen kohtalo Lyhyt kuvaus Viite Rijeka Tupolev Tu-134A YU-AHZ 130 Vaurioitui korjauskelvottomaksi Tuhoutui rajussa laskeutumisessa huonoissa sääoloissa. Tupolev Tu-134A-1 YU-AJS ? Vaurioitui korjauskelvottomaksi Syöksyi maahan laskeutumisen aikana. Kaduna Boeing 737-200 YU-ANU ? Vaurioitui korjauskelvottomaksi Aviogenexin Chanchangi Airlinesin puolesta operoima kone tuhoutui tulipalossa laskeutumisen jälkeen jarrujen ylikuumennuttua harjoituslennolla. == Lähteet == Luokka:Entiset serbialaiset lentoyhtiöt
Peetu Mäkinen

Peetu Mäkinen (s. 19. elokuuta 1995) on suomalainen lentopalloilija. Hän kotoisin Rovaniemeltä ja edustanut suurimman osan peliurastaan kotikaupunkinsa lentopalloseuroja, alun alkaen Napapiirin Pallokettuja ja sitten Perungan Poikia. Ensimmäisen kautensa miesten lentopalloliigassa Mäkinen pelasi 2014–2015. Vuonna 2016 Mäkinen solmi VaLePan kanssa 2-vuotisen sopimuksen palaten takaisin Perungan Poikiin kaudeksi 2018–2019. Syksystä 2019 lähtien Mäkinen on pelannut ulkomailla. == Ura == Peetu Mäkisen kasvattajaseura on Napapiirin Palloketut. NaPan riveissä hän voitti junioreissa C- ja A-nuorten Suomen mestaruuden sekä B-nuorten SM-hopeaa. Hänet valittiin kahdesti ikäluokkansa SM-finaalien tähdistökentälliseen ja kerran finaaliturnauksen parhaimmaksi pelaajaksi. Mäkinen edusti ikäluokkansa maajoukkuetta Meksikon MM-kisoissa vuonna 2013. Suomi oli kisoissa 11. Lukiovuodet Mäkinen harjoitteli Lapin urheiluakatemian riveissä ja opiskeli Ounasvaaran lukiossa kirjoittaen ylioppilaaksi vuonna 2014. Avauskautensa lentopallon Mestaruusliigassa Mäkinen pelasi kaudella 2014–2015. Tätä aiemmin hän oli pelannut kauden verran NaPan riveissä lentopallon 1-sarjassa. Toisella liigakaudellaan Mäkinen valittiin tammikuun tähdistökentällisen toiseksi yleispelaajaksi. Runkosarjan pistepörssissä hän oli 14. Mäkinen valittiin miesten lentopallomaajoukkueryhmään keväällä 2016. Hän lunasti niin sanotun viikon tulokasleirin myötä paikan varsinaiseen maajoukkueryhmään. Toukokuussa 2016 julkistettiin Mäkisen 2-vuotinen sopimus sastamalalaisen VaLePan kanssa. VaLePassa Mäkinen voitti kaksi tuplamestaruutta 2016–2018. Kesäksi 2019 Mäkinen palasi uuden päävalmentaja Joel Banksin valinnan myötä takaisin maajoukkueryhmään ja lunasti itselleen paikan pelaavassa seitsikossa. Kiinan olympiakarsintaturnauksessa Mäkinen oli Suomen avainpelaajia. Hyviä esityksiä maajoukkueessa edelsi vahva kausi lentopalloliigassa. Mäkinen oli palannut kaudeksi 2018-2019 takaisin Rovaniemelle PerPon riveihin ja ylsi lentopalloliigan pistepörssissä kolmanneksi. Hän oli paras hyökkääjä yleispelaajien keskuudessa. Vahvat esitykset avasivat Mäkiselle kansainväliset kentät. Hän siirtyi aluksi Tšekin liigaan ja sieltä Puolaan, Espanjaan ja sitten Belgiaan. Espanjassa Mäkinen oli koko liigan paras laitahyökkääjä. Japanin lentopallokentillä Mäkinen debytoi kaudella 222-2023. Miesten A-maajoukkueessa häntä ei ole viime kausien aikana nähty. == Muuta == Peetu Mäkinen on toisen polven lentopalloilija. Hänen isänsä Vesa muistetaan 1980-luvulta tulisieluisena Oulun Kiskon keskimiehenä. Peetun isoveli Ossi on pelannut niin ikään Mestaruusliigassa. Pikkuveli Jere debytoi liigakentillä kaudella 2015-16. == Lähteet == Luokka:Suomalaiset lentopalloilijat Luokka:Vuonna 1995 syntyneet Luokka:Elävät henkilöt
Berio

Berio voi viitata seuraaviin: * Emilio Berio, italialainen hyönteistutkija ja juristi (1905–1993) * Luciano Berio, italialainen säveltäjä (1925–2003) * Filippo Berio, oliiviöljymerkki
Daniel Sundgren

Daniel Andreas Sundgren (s. 22. marraskuuta 1990) on ruotsalainen jalkapalloilija, joka edustaa Allsvenskanissa pelaavaa AIK Fotbollia. Oikeajalkainen Sundgren on pelipaikaltaan oikea laitapuolustaja.http://us.soccerway.com/players/daniel-sundgren/77667/ Sundgren on AIK:n kasvatti. Hän siirtyi seurasta vuonna 2009 Superettanin Väsby Unitediin. Sundgren pelasi seuran paidassa kolmen kauden aikana 44 ottelua Superettanissa ja 1. divisioonassa onnistuen maalinteossa viisi kertaa. Hän kävi myös lainalla Akropolis IF:ssä ja Arameiska-Syrianska IF:ssä. Kaudeksi 2012 Sundgren siirtyi Superettanin Degerfors IF:ään. Hän pelasi seuran paidassa neljän kauden aikana 110 ottelua onnistuen maalinteossa seitsemän kertaa. Kaudeksi 2016 Sundgren siirtyi Allsvenskanin AIK Fotbolliin. Hän teki pääsarjadebyyttinsä huhtikuussa 2016. Sundgrenin isä on Vammalassa syntynyt ja Ruotsin jalkapallomaajoukkueessa pelannut Gary Sundgren.http://yle.fi/urheilu/3-8856951 Sundgren voi siis näin edustaa aikuisten maajoukkuetasolla myös Suomea. Maajoukkueen päävalmentaja Hans Backe kertoi toukokuussa 2016 pyrkivänsä saamaan Sundgrenille edustusoikeuden. == Lähteet == Luokka:Ruotsalaiset jalkapalloilijat Luokka:Vuonna 1990 syntyneet Luokka:Elävät henkilöt
Gimpon kansainvälinen lentoasema

Gimpon kansainvälinen lentoasema () sijaitsee Soulissa, Etelä-Koreassa. Vuonna 2022 lentoaseman kautta kulki 24,5 miljoonaa matkustajaa, ja se oli Etelä- Korean toiseksi vilkkain lentoasema. Vuonna 2019 matkustajia oli 25,4 miljoonaa. ==Historia== Gimpon kansainvälistä lentoasemaa rakennettiin vuosina 1939-1942\. ===Korean sota=== Gimpolla oli merkittävä rooli Korean sodassa. == Lähteet == == Aiheesta muualla == *Gimpon kansainvälisen lentoaseman verkkosivut Luokka:Etelä-Korean lentoasemat
Kuluttajabarometri

Kuluttajabarometri on Tilastokeskuksen kuukausittain puhelimitse toteutettama kulutusta koskeva haastattelututkimus. Se mittaa kuluttajien mielikuvia ja odotuksia oman taloutensa ja Suomen talouden kehityksestä, kotitalouksien suunnitelmia tehdä isompia ostoksia, säästää ja ottaa lainaa sekä kotitalouksien sijoituskohteiden ja nykyaikaisten laitteiden yleisyyttä. Joka kuukaudelle valitaan eri vastaajat. Ensimmäinen tutkimus tehtiin Suomessa vuonna 1987. EU-komissio on ollut mukana vuodesta 1995 ja nykyisin tärkeimmät kysymykset ovat samoja kaikkialla Euroopan unionissa. Komissio osallistuu barometrin rahoitukseen. Kuluttajabarometrin pohjalta laaditaan kuluttajien luottamusindikaattori. Tutkimuksen tulosten on havaittu vastaavan hyvin todellisia muutoksia bruttokansantuotteessa, yksityisessä kulutuksessa ja lainanotossa, työttömyydessä sekä inflaatiossa. == Lähteet == Luokka:Kansalliset tilastopalvelut
Antonio Reguero

Antonio Reguero Chapinal (s. 4. heinäkuuta 1982 Madrid) on espanjalainen jalkapallomaalivahti, joka edusti viimeksi HJK:n reservijoukkue Klubi 04:ää. Reguero on Real Madridin kasvatti. Hän pelasi kuitenkin ainoastaan seuran C-joukkueessa, josta hän siirtyi vuonna 2003 Villarrealin B-joukkueeseen. Vuodet 2004–2005 Reguero edusti Orihuelaa ja vuodet 2005–2007 Alicantea. Vuosina 2007–2008 hän pelasi Mazarrónissa ja vuonna 2008 lisäksi myös UD Lanzarotessa. Kauden 2009–2010 Reguero pelasi Segunda División B:n Racing Ferrolissa ja vuodet 2010–2012 saman sarjan CF Gandíassa.http://www.elitefootball.com/player/antonio-reguero/40656 Kaudeksi 2012–2013 Reguero siirtyi Skotlannin valioliigan Invernessiin. Hän pelasi seurassa kauden aikana 23 ottelua. Kauden 2013–2014 Reguero vietti saman sarjan Kilmarnockissa jääden kuitenkin ilman peliaikaa. Kaudeksi 2014–2015 Reguero vaihtoi jälleen seuraa Skotlannin valioliigassa, nyt hän siirtyi Ross Countyyn, jossa hän pelasi kauden aikana 16 ottelua. Heinäkuussa 2015 Reguero siirtyi Skotlannin mestaruussarjan Hibernianiin, jossa hän ei kuitenkaan pelannut yhdessäkään ottelussa. Toukokuussa 2016 Reguero siirtyi Suomen Veikkausliigan Rovaniemen Palloseuraan (RoPS).http://www.rops.fi/edustusjoukkueen-uutiset/4282-rops-lle- espanjalaismaalivahti-ja-testille-hyokkaaja-kamerunista Reguero edusti RoPS:ia kaikkiaan neljä kautta ja siirtyi sen jälkeen kaudeksi 2020 toiseen veikkausliigaseuraan HJK:hon. Kaudet 2021 ja 2022 Reguero pelasi FC Lahden maalilla ennen paluuta HJK:n organisaatioon, Kakkosessa pelaavan reservijoukkue Klubi 04:n vahvuuteen. Kauden 2023 päätteeksi Reguero palasi takaisin kotimaahansa Espanjaan. Antonio Reguero on pelannut yhteensä Veikkausliigassa seitsemän kautta ja 162 ottelua. == Saavutukset == * Suomen mestaruus 2020 HJK:n riveissä * SM-hopeaa 2018 RoPS:n riveissä. == Lähteet == Luokka:Espanjalaiset jalkapallomaalivahdit Luokka:Vuonna 1982 syntyneet Luokka:Elävät henkilöt
Ahmadu Séku

Ahmadu Séku (21. kesäkuuta 1836 – 1898, tunnettu myös nimillä Ahmadu Sefu, Ahmadu ibn Umar Tal) oli Toucouleurin kuningaskunnan perustajan Umar Talin poika ja kuningaskunnan viimeinen hallitsija. Hänen valtakaudellaan Ranska valtasi Toucouleurin alueet osaksi omaa siirtomaaimperiumiaan. Séku kuoli syrjäytettynä Sokoton valtakunnassa. ==Elämäkerta== Ahmadu Sékun äiti oli hausaorja ja hänen isänsä Umar Tal oli perustanut Toucouleurin kuningaskunnan Senegal- ja Nigerjokien yläjuoksulle 1850-luvun loppupuolella. Umar Tallin valtakaudella maata ravistelivat useat kapinat ja Umar kuoli yrittäessään kukistaa yhtä näistä Macinassa vuonna 1864. Ahmadu oli yksi Umarin 50:tä lapsesta ja peri isänsä aseman katkeran valtataistelun jälkeen. Kuningaskunnan sisäiset ongelmat jatkuivat Ahmadun valtakaudella ja 1870-luvulla Ranskan laajeneva siirtomaaimperiumi muodostui myös uhaksi. Vuonna 1887 Ahmadu ja Ranska muodostivat väliaikaisen liiton Toucouleurin ja Ranskan yhteisiä vihollisia vastaan, mutta kahden vuoden jälkeen Ranska alkoi ottaa haltuunsa Toucouleurin entisiä alueita liittäen ne Ranskan Länsi-Afrikkaan. Ahmadu teki vastarintaa, mutta ylivoimaiset ranskalaiset kukistivat hänen joukkonsa vuoteen 1893 mennessä. Ahmadu vietti tämän jälkeen jonkin aikaa siirtyen paikasta toiseen, asettuen lopulta äitinsä kotimaahan Sokoton valtakuntaan, jossa hän kuoli vuonna 1898. ==Lähteet== Luokka:Hallitsijat Luokka:Vuonna 1836 syntyneet Luokka:Vuonna 1898 kuolleet
Turøyn helikopterionnettomuus

Turøyn helikopterionnettomuus tapahtui 29. huhtikuuta 2016, kun öljylautalta matkustajia mantereelle kuljettanut Airbus H225 Super Puma -helikopteri syöksyi Pohjanmereen Turøyn saaren lähistöllä Norjassa. Onnettomuudessa kuolivat kaikki kopterissa olleet 13 ihmistä. Tutkijoiden mukaan onnettomuus johtui teknisestä viasta. ==Lähteet== Luokka:Øygarden Luokka:Lento- onnettomuudet Norjassa Luokka:Vuoden 2016 lento-onnettomuudet
2MASS J0523-1403

2MASS J0523-1403 on hyvin pienimassainen punainen kääpiö noin 40 valovuoden päässä Maasta. Se sijaitsee eteläisessä Jäniksen tähdistössä. Sillä on hyvin heikko magnitudi 21,05 ja sillä on alhainen efektiivinen lämpötila 2074 K. Se näkyy ensisijaisesti suurilla kaukoputkilla, jotka ovat herkkiä infrapunavalolle. Ensimmäinen havainto 2MASS J0523-1403:sta tehtiin osana Micron All-Sky Survey (2MASS) -tutkimusta. == Ominaisuudet == 2MASS J0523-1403 kirkkaus on 0,000126 L☉, massa <0,08M☉, säde 0,086 R☉, efektiivinen lämpötila on 2074 K. Nämä arvot ovat tällä hetkellä pienimmät pääsarjan tähdellä tunnetut. Se on spektriluokaltaan L2.5 ja V-K-väri-indeksiltään 9.42. Hubble- avaruusteleskooppin ei ole havainnut sillä kiertolaista yli 0,15 kulmasekunnissa. Satunnaista radioaallonpituudella tapahtuvaa säteilyä havaittiin VLA:ssa vuonna 2004. H-alfa- (vety-alfa-) säteilyä on myös havaittu, mitä pidetään merkkinä kromosfäärisestä toiminnasta. == Ydinsynteesin rajat == RECONS-ryhmän jäsenet ovat määritelleet 2MASS J0523-1403:n kuuluvan pienimpiin mahdollisiin tähtiin. Sen pieni säde on lähellä paikallista minimiä säde-kirkkaus- ja säde-lämpötilamallien mukaan. Tämän paikallisen minimin on ennustettu toteutuvan vedyn fuusion raja-arvojen kohdalla johtuen säde-massa-suhteiden erosta tähtien ja ruskeiden kääpiöiden välillä. Toisin kuin tähtien, ruskeiden kääpiöiden säde pienenee massan kasvaessa, koska niiden ytimiä tukee degeneraatiopaine. Kun massa kasvaa, yhä suurempi osa ruskeasta kääpiöstä tiivistyy, mikä aiheuttaa säteen kutistumisen. == Lähteet == Luokka:Punaiset kääpiöt
Igor Štimac

Igor Štimac (s. 6. syyskuuta 1967 Metković) on kroatialainen jalkapalloilija, pelipaikaltaan keskuspuolustaja. Aktiiviuransa jälkeen hän on toiminut jalkapallovalmentajana. Hän kuului pronssia saaneeseen Kroatian joukkueeseen MM-kilpailuissa 1998. == Seurajoukkueura == Štimac pelasi Hajduk Splitin joukkueessa Jugoslavian ykkösliigassa kausilla 1985–1991 ja Kroatian pääsarjassa 1992–1993. Kausilla 1986–1988 hän pelasi lisäksi Dynamo Vinkovcissa. Hän voitti Hajdukissa Jugoslavian cupin 1991, Kroatian- mestaruuden 1992 ja Kroatian cupin 1993. Štimac edusti espanjalaista Cádizia kaudet 1992–1994. Seuraavat kaksi kautta hän pelasi Hajduk Splitissä voittaen Kroatian liiga- ja cupmestaruuden 1995. Hän edusti englantilaisia Derbyä 1995–1999 ja West Hamia 1999–2001 ennen kuin palasi Hajduk Splitiin viimeiseksi pelikaudekseen 2001–2002. == Maajoukkueura == Štimac kuului Jugoslavian joukkueeseen, joka voitti alle 21-vuotiaiden maailmanmestaruuden 1987. Hän pelasi turnauksessa neljä ottelua, joissa teki kaksi maalia. Kroatian maajoukkueessa hän pelasi kaikkiaan 53 maaottelua, joissa teki kaksi maalia. Hän pelasi kuusi ottelua Kroatian saavuttaessa pronssia MM- kilpailuissa 1998. == Valmennusura == Peliuransa jälkeen Štimac on toiminut valmentajana. Hän valmensi Hajduk Splitiä loppukaudesta 2005 joukkueen jo varmistettua Kroatian-mestaruuden, HNK Cibaliaa 2006 ja NK Zagrebia 2009–2010. Hän valmensi Kroatian maajoukkuetta heinäkuusta 2012 lokakuuhun 2013 saavuttaen kahdeksan voittoa, kaksi tasapeliä ja viisi tappiota. Kevätkauden 2015 hän valmensi NK Zadaria ja marraskuusta 2015 huhtikuuhun 2016 iranilaista Sepahania. == Lähteet == Luokka:Kroatialaiset jalkapalloilijat Luokka:Kroatialaiset jalkapallovalmentajat Luokka:Elävät henkilöt Luokka:Vuonna 1967 syntyneet
Tasman (alue)

Tasman on hallinnollinen alue Uuden-Seelannin Eteläsaaren pohjoisosissa. == Asutus == Vuonna 2013 alueella asui 47 154 asukasta, joista 3 438 oli maoreja. == Maantiede == Alueella sijaitsee Abel Tasmanin kansallispuisto. == Lähteet == == Aiheesta muualla == Luokka:Uuden-Seelannin alueet
Arc (Agoraphobic Nosebleedin albumi)

Arc on grindcore-yhtye Agoraphobic Nosebleedin EP-levy, joka julkaistiin 22. tammikuuta 2016. Se on vuonna 2016 julkaistavan neljän albumin sarjan ensimmäinen osa, joista jokainen kuvastaa kunkin yhtyeen jäsenen musiikillisia mieltymyksiä ja vaikutteita. Arc on doom metal -painotteinen julkaisu, jonka linja perustuu Katherine Katzin näkemykseen. == Kappaleet == Kaikki kappaleet säveltänyt Scott Hull sekä sanoittanut Katherine Katz. # # # == Kokoonpano == * Richard Johnson – laulu * Katherine Katz – laulu * Jay Randall – laulu * Scott Hull – kitara, musiikkiohjelmointi * John Jarvis – basso === Tuotanto === * Eric Lacombe – kansikuva * Orion Landau – design * Josh Wedin – sisäkannen kuva == Arvostelut == * Angry Metal Guy: 3/5Angry Metal Guy * Metal Injection: 8/10Metal Injection * Punknews.org: Punknews.org == Lähteet == == Aiheesta muualla == * Arc discogs.com -sivustolla * Luokka:Agoraphobic Nosebleedin albumit Luokka:Vuoden 2016 EP:t
Jugoslavian ilmavoimat

Jugoslavian ilmavoimat () oli Jugoslavian kansanarmeijan puolustushaara, jonka virallinen nimitys oli ilmavoimat ja ilmatorjuntajoukot (). Jugoslavian ilmavoimat perustettiin toisen maailmansodan jälkeen. Ilmavoimien toiminta päättyi Jugoslavian sotaan 1990-luvulla, ja sen seuraajiksi muodostuivat Jugoslaviaa seuranneiden Serbian ja Montenegron, Kroatian, Makedonian, Slovenian ja Bosnia-Hertsegovinan ilmavoimat. Serbian ja Montenegron ilmavoimat hajosivat vielä myöhemmin Serbian ja Montenegron ilmavoimiksi Montenegron itsenäistyttyä kesäkuussa 2006. Ilmavoimat
Dickursby skola

Dickursby skola on ruotsinkielinen alakoulu Jokiniemen kaupunginosassa Tikkurilan suuralueella Vantaalla. Kouluun kuuluvat luokka-asteet 1–6 ja esikoulu. Vuonna 2015 kouluun liitettiin hallinnollisesti Helsingin pitäjän kirkonkylässä sijaitseva pieni kyläkoulu Kyrkoby skola. Kouluilla on esimerkiksi yhteinen rehtori. Kahdessa toimipisteessä opiskelee yhteensä 179 oppilasta. Dickursby skola aloitti toimintansa jo vuonna 1896. Koulupihalla on alkuopetuksen käyttämä vanha puinen koulutalo ja kivinen koulurakennus. Sekä uudempi että vanhempi koulurakennus on suojeltu asemakaavassa. Pihapiirissä toimii myös Hiekkaharjun kirjasto. Dickursby skola4 - Jokiniemi - Vantaa - m.jpg|Dickursby skola: etupuolen julkisivua. Dickursby skola1 - Jokiniemi - Vantaa - m.jpg|Dickursby skola: kivinen koulurakennus. Dickursby skola2 - Jokiniemi - Vantaa - m.jpg|Sisäpihan vanhassa puurakennuksessa annetaan esiopetusta. Siinä toimii myös Hiekkaharjun kirjasto. ==Lähteet== ==Aiheesta muualla== * Viralliset kotisivut Luokka:Vantaan peruskoulut Luokka:Suomen ruotsinkieliset peruskoulut Luokka:Jokiniemi Luokka:Vantaan suojellut rakennukset
Kyrkoby skola

Kyrkoby skola on pieni ja perinteikäs ruotsinkielinen alakoulu Helsingin pitäjän kirkonkylässä Vantaalla. Koulussa opetetaan luokka-asteita 1–6. Vuonna 2014 koulua kävi 49 oppilasta. Kyrkoby skola on Suomen vanhin yhä käytössä oleva koulurakennus. Vuodesta 2015 alkaen koulu on hallinnollisesti kuulunut osaksi suurempaa Dickursby skolaa. Kouluilla on sama rehtori. Molemmissa opetuspisteissä oli vuonna 2019 yhteensä 179 oppilasta. Päätös koulun perustamisesta tehtiin 27. elokuuta 1825. Pihan vanhempi koulurakennus on valmistunut vuonna 1837 ja on kunnostettu luokka-asteiden 3–6 opetustiloiksi. Pihan toisella puolella sijaitseva uudemmassa koulutalossa on ruokala ja luokat luokka-asteille 1–2. Kuva:Kyrkoby skola in Helsingin pitäjän kirkonkylä, Vantaa, Finland, 2022 June.jpg|Vuonna 1837 valmistunut, Suomen vanhin yhä käytössä oleva koulurakennus. Kuva:Kyrkoby skola Vanda 3m.jpg|Vanhempaa koulurakennusta. Kuva:Kyrkoby skola Vanda 2m.jpg|Uudemmassa koulutalossa on ruokala ja alkuopetuksen luokat. ==Lähteet== == Aiheesta muualla == Luokka:Vantaan peruskoulut Luokka:Suomen ruotsinkieliset peruskoulut Luokka:Helsingin pitäjän kirkonkylä Luokka:Suomen 1800-luvulla rakennetut rakennukset ja rakennelmat Luokka:Vantaan suojellut rakennukset
Helsinge skola

Helsinge skola on Vantaan Tikkurilan suuralueen Helsingin pitäjän kirkonkylän kaupunginosassa sijaitseva ruotsinkielinen yläkoulu (luokka-asteet 7–9). Koulun toiminta alkoi vuonna 1963 (Helsinge svenska samskola). Muutos peruskouluksi tapahtui syksyllä 1977 (koulun nimeksi Helsinge skola). Vuonna 2019 koulussa opiskeli 280 oppilasta. Kouluun tulee oppilaita Vantaan lisäksi Tuusulasta, Nurmijärveltä, Hyvinkäältä ja Keravalta. Saman koulurakennuksen tiloissa (erityisesti länsiosa) toimii myös ruotsinkielinen lukio (Helsinge gymnasium). File:Helsinge skola1 - Helsingin pitäjän kirkonkylä - Vantaa - m.jpg|Helsinge skola on ruotsinkielinen yläkoulu Helsingin pitäjän kirkonkylässä. File:Helsinge skola+ gymnasium - Helsingin pitäjän kirkonkylä - Vantaa - m.jpg| Saman koulurakennuksen länsiosassa (kuvan vasemmassa laidassa) sijaitsee Helsinge gymnasium, ruotsinkielinen lukio. ==Lähteet== Luokka:Vantaan peruskoulut Luokka:Suomen ruotsinkieliset peruskoulut Luokka:Helsingin pitäjän kirkonkylä
Nargis Fakhri

Nargis Fakhri (s. 20. lokakuuta 1979 Queens, New York) on yhdysvaltalainen malli ja näyttelijä. Hän esiintyi televisiosarjan Huippumalli haussa toisella tuotantokaudella. Fakhri teki ensi-esiintymisensä Intian hindinkielisessä elokuvateollisuudessa romanttisessa draamassa Rockstar vuonna 2011. Hänellä oli sivurooli yhdysvaltalaisessa toimintakomediassa Spy – vakoojan asussa vuonna 2015. == Varhainen elämä == Fakhrin isä oli pakistanilainen ja äiti on tšekki. Fakhrilla on nuorempi sisko Aliya. Vanhemmat erosivat hänen ollessaan seitsemänvuotias, ja isä kuoli hänen ollessaan nuori aikuinen. == Filmografia == Vuosi Elokuva Rooli Kieli Muuta 2011 Rockstar Heer Kaul Hindi 2013 Madras Cafe Jaya Sahni Hindi Phata Poster Nikhla Hero Itsenään Hindi Erikoisesiintyminen laulussa ”Dhating Naach” 2014 Main Tera Hero Ayesha Saigal Hindi Kick Itsenään Hindi Erikoisesiintyminen laulussa ”Yaar Na Miley” 2015 Spy – vakoojan asussa Lia Englanti 2016 Saagasam Itsenään Tamili Erikoisesiintyminen laulussa ”Desi Girl” Azhar Sangeeta Bijlani Hindi Housefull 3 Saraswati ”Sarah” Patel Hindi Dishoom Samira Dalal Hindi Banjo Christina Hindi 2018 5 Weddings Shania Dhaliwal Englanti 2019 Amavas Ahaana Hindi 2020 Torbaaz Ayesha Hindi == Lähteet == == Aiheesta muualla == * Virallinen sivusto * * Luokka:Yhdysvaltalaiset näyttelijät Luokka:Yhdysvaltalaiset mallit Luokka:Vuonna 1979 syntyneet Luokka:Elävät henkilöt
Willa Fitzgerald

Willa Fitzgerald (s. 17. tammikuuta 1991 Nashville, Tennessee) on yhdysvaltalainen televisionäyttelijä, joka on näytellyt Lolaa Alpha Housessa sekä Emma Milleriä tv-sarjassa Kallista kipua. Kesällä 2014 hänet valittiin näyttelemään pääroolia MTV:n Scream-kauhusarjaan, joka perustuu samannimisiin elokuviin. Sarjaa alettiin esittää vuonna 2015. Lisäksi Fitzgerald on vieraillut esimerkiksi Gothamissa ja Blue Bloodsissa. Vuonna 2022 hän näytteli Roscoe Conklinin hahmoa Amazon Prime Videon tv-sarjassa Reacher, joka perustuu Lee Childin romaaniin Tappotahti(eng. Killing Floor). == Filmografia == Vuosi Sarja Rooli Huom. 2013–14 Alpha House Lola Laffer toistuva rooli 2014 Blue Bloods Lacey Sutherland jakso: "The Bogeyman" 2014 Pahan jäljillä Jenny jakso: "Betrayal" 2014 Kallista kipua Emma Miller toistuva rooli kaudella 6 2015 Gotham Grace Fairchild jakso: "Beasts of Prey" 2015– Scream Emma Duval päärooli 2022 Reacher (televisiosarja) Roscoe Conklin päärooli == Lähteet == == Aiheesta muualla == * Willa Fitzgeraldin kotisivut linkin kohde tyhjä * Luokka:Yhdysvaltalaiset televisionäyttelijät Luokka:Vuonna 1991 syntyneet Luokka:Elävät henkilöt
Perrigo

Perrigo on alun perin yhdysvaltalainen lääketeollisuuden yritys, joka valmistaa rinnakkaislääkkeitä ja käsikauppatuotteita. Perrigo on yksi maailman suurimmista käsikauppatuotteiden valmistajista, ja se valmistaa käsikauppatuotteita kauppojen omin merkein (private label / store brand) Yhdysvaltojen suurille myös lääkkeitä myyville vähittäiskaupoille. Yritys valmistaa myös eläinten lääkkeitä. Perrigo keskittyy iholle levitettäviin geneerisiin lääkkeisiin (topicals). Yrityksen pääkonttori on Irlannissa, mikä mahdollistaa matalamman yritysveroprosentin. Yritystä kuitenkin tosiasiallisesti johdetaan Michiganin osavaltion Alleganissa sijaitsevasta konttorista. Yrityksen osake on listattu New Yorkin ja Tel Avivin pörsseissä. Perrigon toimitusjohtaja oli Joseph Papa kevääseen 2016 asti, kunnes hän siirtyi Valeantin johtoon. Uudeksi toimitusjohtajaksi tuli nykyinen pitkään yrityksessä työskennellyt John T. Hendrickson, joka nimitettiin tehtävään 25. huhtikuutahttp://www.prnewswire.com/news-releases/perrigo-appoints-john-t- hendrickson-as-chief-executive-officer-provides-preliminary-first- quarter-2016-selected-financial-results-and-updates-full- year-2016-guidance-300256617.html. Yritys on perustettu vuonna 1887 Yhdysvalloissa, ja siihen on sulautunut vuosien varrella useita yrityksiä. Perrigon liikevaihto oli 4,17 miljardia dollaria vuonna 2014. Työntekijöitä yrityksellä on yli 13 000\. Lääkevalmistaja Mylan yritti ostaa Perrigon 29 miljardilla dollarilla vuonna 2015http://www.reuters.com/article/us-perrigo- company-m-a-mylan-idUSKBN0MZ1OX20150408, mutta yritysjohto ja myöhemmin osakkeenomistajat hylkäsivät yrityskaupan. Perrigo oli Forbesin maailman innovatiivisimpien yritysten listalla sijalla 40.http://www.forbes.com/companies/perrigo/ ==Lähteet== Luokka:Irlantilaiset lääkealan yritykset
Mylan

Mylan (vuoteen 1972 asti Milan) oli alun perin yhdysvaltalainen lääketeollisuusyritys ja maailman toiseksi suurin rinnakkaislääkkeiden valmistaja Teva Pharmaceutical Industriesin jälkeen. Mylan kasvoi nopeasti pääasiassa yritysostoin vuodesta 2007. Vuonna 2016 Mylanin merkittävin tuote oli anafylaksian hoidossa adrenaliinipistoksen antamiseen käytettävä EpiPen, joka muodostaa 1,5 miljardia dollaria liikevaihdosta ja 40 prosenttia voitosta. Mylan oli Alankomaihin rekisteröity yritys, jota tosiasiallisesti johdettiin Herefordshiren Hatfieldistä, Yhdistyneestä kuningaskunnasta. Marraskuussa 2020 Mylan yhdistyi Pfizerin omistaman rinnakkaisvalmisteyrityksen Upjohnin kanssa muodostaen Viatrisin. ==Historiaa== Mylan juontaa juurensa vuonna 1961 White Sulphur Springsissä Yhdysvaltojen Länsi-Virginiassa perustetusta Milan-nimisestä pienestä lääkefirmasta, jonka perustivat Milan ”Mike” Puskar ja Don Panoz. Vuonna 1965 yritys muutti saman osavaltion Morgantowniin ja alkoi valmistaa itsehoitolääkkeitä ja sitten vähitellen rinnakkaislääkkeitä. Mylaniksi muuttunut yritys listautui pörssiin 1973. 1970-luvun lopulla amerikkalaislääkärien kymmenestä eniten määräämästä rinnakkaislääkkeistä viisi oli Mylanin valmistamia, kaikki niistä antibiootteja. 1990-luvulla Mylan osti ihon läpi annosteltavia lääkkeitä kehittävän Bertekin ja lääkkeiden annospakkauksia valmistavan UDL:n. Vuonna 2004 Mylan pääsi USA:n suurimpien pörssiyhtiöiden S&P; 500 ‑listalle ja nousi lääkeannosten määrässä alansa suurimmaksi 11 miljardilla annoksella. Pian Mylan alkoi kansainvälistyä ostamalla Merck KGaA:n rinnakkaislääketoiminnan sekä enemmistön lääkkeiden vaikuttavia aineita valmistavasta intialaisesta Matrix Laboratories -yhtiöstä. Merck-kauppa kolminkertaisti Mylanin liikevaihdon. 2010-luvun alussa Mylan osti Pfizerin inhalaatioliiketoiminnan sekä Bioniche Pharman, jonka myötä se laajensi injektiotuotevalikoimansa ortopedian, reumatologian, urologian ja dermatologian alueille. Vuosikymmenen mittaan Mylarista tuli kehitysmaiden merkittävimpiin kuuluva lääketoimittaja, jonka tuotteisiin kuuluvat muun muassa HIV-infektion hoitoon käytetyt antiretroviraalit. Vuonna 2015 Mylan osti ruotsalaisen Medan sekä yhdysvaltalaisen Abbott Laboratoriesin USA:n ulkopuolisten kehittyneiden markkinoiden erikoisvalmisteiden ja yleisvalmisteiden liiketoiminnan . Vuonna 2015 Mylanin kilpailija, israelilainen Teva Pharmaceutical Industries yritti ostaa MylaninTeva Proposes to Acquire Mylan for $82.00 Per Share in Cash and Stock , Teva Pharmaceutical Industries 21.4.2015. Viitattu 4.5.2019.. ==Lähteet== Luokka:Alankomaalaiset yritykset Luokka:Lääkevalmistajat
Meda

Meda oli ruotsalainen lääkevalmistaja. Yrityksen suurimmat tuoteryhmät 2010-luvun alussa olivat hengityselin-, sydän- ja verenkierto-, tulehdus-, kipu- ja ihotautilääkkeet, joita myytiin 120 maassa. Yhdysvaltalainen lääkejätti Mylan osti pörssiyhtiö Medan alkuvuodesta 2016. 1990-luvun keskivaiheilla Meda-konsernilla oli alle 200 työntekijää ja liikevaihtoa noin 500 miljoonaa Ruotsin kruunua eli nykykurssilla 46 miljoonaa euroa. Vuosituhannen vaihteen jälkeen Meda alkoi kasvaa nopeasti yritysostojen avulla. Vuonna 2007 Meda osti yhdysvaltalaisen 3M-yhtiön koko Euroopan lääkeliiketoiminnot. Kaupan myötä Medan liikevaihto nousi noin 770 miljoonaan euroon ja Medasta tuli sen oman käsityksen mukaan Euroopan johtava erikoislääkäreille suunnattuja lääkkeitä tarjoava yritys. Kaupan myötä Medan valikoimiin tulivat rytmihäi­riölääke Tambacor ja pitkävaikutteinen nitrolaastari Minitran. Vuonna 2010 Meda osti yhdysvaltalaisen Alavenin ja kolme käsikauppalääkettä Glaxo Smith Klinelta. Vuonna 2011 Meda osti Antula Healthcaren, mikä vahvisti sen asemaa itsehoitolääkkeissä tuomalla valikoimiin tuotteet SB12, Lactal, Ac3 ja Becur. Vuonna 2012 Meda osti unilääkevalmistaja Midniten ja vuonna 2013 Acton Pharmaceuticals -yhtiön. Vuonna 2014 Meda osti italialaisen Rottafarmin 2,3 miljardilla eurolla, mikä oli Medan historian suurin yrityskauppa.. Vuonna 2016 rinnakkaislääkevalmistaja Mylanin onnistui kolmannella yrittämällä ostaa Meda noin 6,4 miljardilla eurolla, noin kaksi kertaa kallimmalla kuin Medan silloinen pörssiarvo. == Lähteet == Luokka:Lääkevalmistajat Luokka:Ruotsalaiset yritykset
Teva

Teva tai TEVA voi tarkoittaa: *Teva Pharmaceutical Industries, israelilainen lääkevalmistaja *Tekstiili- ja vaatetustyöväen liitto Teva, vuosina 1970–2004 toiminut ammattijärjestö *teva, tekstiili- ja vaatetusalasta käytetty lyhenne * Teva, sukunimenä: ** Armi Teva (s. 1992), suomalainen keraamikko, lasitaiteilija ja kuvittaja ** Tarja Teva (s. 1967), norjalaisen kirjallisuuden suomentaja-
Allergan

Allergan plc on irlantilainen lääketeollisuuden yritys. Allerganin pääkonttori on Dublinissa. Yritys valmistaa kauneudenhoidossa käytettävää ryppyjä siloittavaa Botox-valmistetta, joka on yrityksen suurin tuote. Useat yrityksen tuotteet ovat plastiikkakirurgiassa käytettäviä. ==Historia== Nykyinen Allergan muodostui kun yhdysvaltalainen Allergan, Inc ja irlantilainen Actavis plc yhdistyivät vuonna 2015. Elokuussa 2016 israelilainen lääkevalmistaja Teva Pharmaceutical Industries osti Allerganin rinnakkaislääkkeitä valmistaneen tytäryhtiön Actavis Generics:in. Allerganin yritysveroprosentti on huomattavan pieni sen pääkonttorin sijaitessa Irlannissa. Allerganin toimitusjohtaja on Brenton Saunders vuodesta 2015. Ennen Saundersia toimitusjohtajana oli David Pyott, jonka tilalle Saunders tuli Actavis-fuusiossa. Saunders on myös hallituksen puheenjohtaja. Kanadalainen lääkeyritys Valeant Pharmaceuticals yritti ostaa Allerganin vuonna 2014. Valeant ja Bill Ackmanin Pershing Square -rahasto pyrkivät tekemään vihamielisen ostotarjouksen. Allergan ei suostunut ostotarjoukseen ja valitsi sen sijaan Actavisin korkeamman ostotarjouksen. Vuoden 2015 lopulla Allergan on myymässä geneeristen lääkkeiden yksikkönsä lääkevalmistaja Teva Pharmaceutical Industriesille 40,5 miljardilla dollarilla. Allerganin ja lääkevalmistaja Pfizerin fuusio oli lähellä tapahtua vuoden 2015 syksyllä, mutta se kariutui kun Yhdysvaltojen hallitus vastusti Pfizerin pääkonttorin siirtämistä matalamman yritysveroprosentin Irlantiin. == Lähteet == ==Aiheesta muualla== *Allerganin kotisivut Luokka:Irlantilaiset lääkealan yritykset
Top

top tai TOP voi tarkoittaa seuraavia: * Top, oik. Roscoe Dillon, superroisto DC Comicsin sarjakuvissa * The Top, The Curen albumi * Top, YoungBoy Never Broke Againin albumi vuodelta 2020 * top, tietokoneohjelma * T.O.P, korealainen räppäri * Twenty One Pilots, yhdysvaltalainen yhtye * Turun Seudun Osuuspankki (TOP)
Muumuu

Muumuu () on löysä havaijilainen mekko. Kuten havaijipaidat, muumuut ovat yleensä värikkäitä ja niissä on trooppisia kuva-aiheita. Vaatteen nimi tulee havaijin kielen irtileikattua tarkoittavasta sanasta, koska vaatteesta puuttuu kaarroke. Muumuut eivät ole enää yhtä suosittuja työvaatteina kuin havaijipaidat, mutta niitä käytetään yhä juhlavaatteena esimerkiksi häissä. Muumuulla on nykyisin maine ylipainosten ja vanhempien ihmisten vaatteena sen löysyyden vuoksi, mutta 1960-luvulla niitä nähtiin muun muassa Christian Diorin ja Yves Saint-Laurentin muotinäytöksissä. == Muumuu populaarikulttuurissa == * Animaatioelokuvan Lilo ja Stitch päähenkilö Lilo käyttää yleensä punavalkoista muumuuta * Komediasarjassa Three's Company ja sen spin-off-sarjassa The Ropers esiintyvä Helen Roper -niminen hahmo käyttää aina muumuuta * Phish-rumpalin Jon Fishmanin esiintymisasu on sinipunainen muumuu * Simpsonit-animaatiosarjassa Homer Simpson käyttää muumuuta lihottuaan sairaalloisen lihavaksi 7. tuotantokauden jaksossa ”Läski-Homer”. == Lähteet == == Aiheesta muualla == * Muumuu (1970). Online Collections Database of Historic Richmond Town and Staten Island Historical Society Luokka:Leningit Luokka:Kansallispuvut Luokka:Havaijin kulttuuri